Nr. 3833/13.11.2020
PRIMĂRIA COMUNEI CORNĂŢELU

REFERAT DE APROBARE
privind necesitatea adoptării proiectului de hotărâre
privind aprobare nivelului impozitelor şi taxelor locale pe anul 2021
În conformitate cu principiul autonomiei locale, care corespunde Cartei europene a autonomiei locale adoptată la Strasbourg la 15 octombrie 1985, ratificată de Romania prin Legea 199/1997, stabilirea şi aprobarea impozitelor şi taxelor locale intră în competenţa consiliului local conform prevederilor art. 36 alin. 2 lit. b coroborat cu alin 4 lit. c din Legea 215/2001 privind administraţia publică locală, având la bază prevederile legale reprezentate de Legea 227/2015 privind Codul fiscal.

Modificările aduse sistemului de fiscalitate din România, în ceea ce priveşte impozitele şi taxele locale, prin aprobarea Legii nr.227/2015 privind Codul fiscal, cu modificările și completările ulterioare au fost generate de următorii factori :

- eliminarea discriminării generate de sistemul fiscal actual în funcţie de natura juridică a contribuabilului, în sensul că, impozitarea clădirilor se face în funcţie de natura juridică a persoanei fizică/juridică, prin noul Cod fiscal sistemul de impozitare a clădirilor se va face în funcţie de destinaţia clădirii care poate fi rezidenţială sau nerezidenţială (comercială)

- reducerea sarcinilor administrativ-fiscale pentru contribuabili;

- încurajarea investiţiilor;

- impactul în bugetele autorităţilor locale ; 

- intărirea autonomiei locale, acordând autorităţilor locale posibilitatea să stabilească politica fiscală locală ţinând cont de propriile necesităţi de proiectare bugetară.

La stabilirea impozitelor si taxelor locale pentru anul 2021 s-a avut in vedere prevederile Legii nr.227/2015 privind Codul fiscal, cu modificările și completările ulterioare.
Resursele financiare, din punct de vedere fiscal care constituie venituri proprii ale bugetelor locale sunt urmatoarele :

A. impozitele şi taxele locale, instituite prin titlul IX din Legea nr.227/2015 privind Codul fiscal, respectiv:
a) impozitul şi taxa pe clădire

b) impozitul şi taxa pe teren

c) impozitul pe mijloacele de transport

d) taxa pentru eliberarea certificatelor, avizelor şi autorizaţiilor;

e) taxa pentru folosirea mijloacelor de reclamă şi publicitate;

f) impozitul pe spectacole;

g) taxele speciale;

h) alte taxe locale; 

B. Amenzile aferente impozitelor şi taxelor locale precum şi dobânzile pentru plata cu întârziere a impozitelor şi taxelor locale 

C. taxele judiciare de timbru şi alte taxe de timbru prevăzute de lege;

D. taxele extrajudiciare de timbru prevăzute de lege, exclusiv contravaloarea cheltuielilor efectuate cu difuzarea timbrelor fiscale.

Din cauza proiecției bugetare pentru anul 2021 și a sumelor mai mici ce ne vor fi repartizate din impozitul pe venit și TVA, cât și a inflației, am propus creșterea impozitelor și taxelor locale cu 10%, conform art. 489, alineatul 2 din Codul Fiscal , care ne permite creșterea impozitelor și taxelor locale cu până la 50 %.

Faţă de necesitatea respectării Legii nr. 273/2006 privind finanţele publice locale, cu modificările şi completările ulterioare, supun spre aprobare Consiliului Local al Comunei Cornăţelu şi adoptare a proiectului de hotărâre aşa cum a fost iniţiat.

PRIMAR,
IVAN FLORIN NELU
